El Macba posa en qüestió l'eufòria amnèsica dels anys vuitanta a l'estat espanyol
El Macba ha obert una nova exposició, 'Gelatina dura. Històries escamotejades dels 80', dedicada a revisar el discurs hegemònic que es va instaurar en aquella dècada a l'estat espanyol, concretament des del començament de la transició, el 1977, fins a la fita de Barcelona 92. És una mirada en clau espanyola, però també centralista, perquè més enllà dels esdeveniments ocorreguts a Catalunya i els artistes que els van combatre, pràcticament només s'hi mostren fets polítics i culturals generats des de Madrid. No es parla del País Basc, per exemple. Però, dit això, l'exposició revisa aquesta dècada de la història recent tot qüestionant un triomfalisme homogeneïtzador, que ja se sap que va arrasar una gran quantitat de sectors crítics i radicals de l'àmbit social, polític i cultural. Com diu la comissària, Teresa Grandas, de l'equip del Macba: 'El relat oficial dels anys vuitanta a l'estat espanyol va prioritzar la necessitat per damunt de la raó i va consolidar una mirada que privilegiava el futur abans que l'anàlisi del passat recent, obviant qualsevol consideració crítica respecte de la filiació amb el poder franquista.
Com es diu la nova exposició que ha obert el Macba?
'Gelatina dura. Històries escamotejades dels 80'